
Nr. 2911/18.03.2026
RAPORT  DE SPECIALITATE
privind concesionarea prin licitație publică a terenurilor din Deta situate în zona parc industrial, în vederea construirii de construcții industriale nepoluante și de depozitare conform PUZ aprobat.

                  Terenurile sunt proprietatea privată a orașului Deta destinate construirii de construcții industriale și nepoluante conform PUZ aprobat. Pe aceste terenuri se pot construi conform unor soluții urbanistice propuse prin P.U.Z. (plan urbanistic zonal)
                  FUNCȚIUNI PERMISE:
· Spații de producție, întreprinderi/ateliere de producție mici și mijlocii cu caracter nepoluant;

· Spații de producție, întreprinderi/ateliere de orice fel, depozite, servicii publice;

· Clădiri administrative, birouri;

· Stații comercializare produse petroliere;

· Spații pentru sport și agrement;

· Producție manufacturieră de exemplu: ateliere de croitorie, țesături, tâmplărie, tapițerie, prelucrarea fierului etc.;

· Ateliere mecanice pentru reparații autovehicule și echipamente electrocasnice;
· Activități de prelucrare și conservare a alimentelor și băuturilor;

· Activități de panificație, de depozitare și procesare a cerealelor;

· Activități de cercetare – dezvoltare care nu utilizează substanțe explozive sau toxice conform prevederilor legale;
· Spații de depozitare care nu utilizează substanțe explozive sau toxice conform prevederilor legale.

FUNCȚIUNI PERMISE CU CONDIȚII:

· Locuințe destinate personalului supraveghere și întreținere precum și locuințe de serviciu;

· Amplasamentul cu destinație socială (sanitare), culturală, edificii de cult.

FUNCȚIUNI INTERZISE:

· Sunt interzise orice utilizări altele decât cele permise cu sau fără condiții.

· REGIM MAXIM DE ÎNĂLȚIME ADMIS: S+P+1E,

· H. max. =12 m

· POT max. =55%

· CUT max. 1,1


În aplicarea dispozițiilor OUG nr. 57/2019 privind Codul administrativ, consiliul local hotărăște ca bunurile proprietate privată a statului sau au unităților administrativ-teritoriale să fie date în administrare, concesionare, ori să fie închiriate.

Terenurile propuse spre concesionare nu au fost revendicate în baza Legii nr. 10/2001, a Legii nr. 247/2005,  nu este  grevat de sarcini și nu face  obiectul vreunui litigiu.

Închirierea bunurilor proprietate privată a orașului Deta se face prin licitație publică, organizată în conformitate cu prevederile OUG nr.57/2019 privind Codul administrativ.
Principiile care stau la baza încheierii contractelor de concesiune sunt:

a)  transparența, respectiv punerea la dispoziție tuturor celor interesați a informațiilor referitoare la                        aplicarea procedurii pentru atribuirea contractului de concesiune;

b) tratamentul egal pentru toți participanții la licitație, astfel încât criteriile de atribuire a contractului de concesiune să se aplice într-o manieră nediscriminatorie;

c) proporționalitatea, respectiv ca orice măsură cerută de către autoritatea publică să fie necesară şi corespunzătoare naturii contractului;

d) nediscriminarea - aplicarea de către autoritatea publică a acelorași reguli, indiferent de naționalitatea participanților la procedura de atribuire a contractului de concesiune, cu respectarea condițiilor prevăzute în acordurile şi convențiile la care România este parte;  

e) libera concurență, respectiv asigurarea condițiilor pentru ca orice  participant să aibă dreptul de a deveni locatar în condițiile legii.

Oportunitatea concesionării acestor terenuri este motivată din punct de vedere juridic, economic, financiar, social.

Terenurile sunt compatibile zonei în care sunt situate, în vederea construirii de construcții industriale nepoluante și depozitare conform PUZ aprobat, iar concesionarea  acestora determină o sursă de venituri pentru bugetul local, prin stabilirea unei redevențe, adjudecată prin licitație publică, totodată viitorul locatar va genera venituri prin plata impozitelor şi taxelor locale.


Față de precizările de mai sus, 
în conformitate cu prevederile

· art. 333 - art. 348 din O.U.G. nr. 57/2019 privind Codul administrativ

în temeiul dispozițiilor 
· art. 196, alin. (1), lit. a) din O.U.G. nr. 57/2019 privind Codul administrativ

propunem Consiliului Local al orașului Deta, următoarele:

1. Aprobarea concesionarea prin licitație publică a terenurilor din Deta, situate în zona Parc industrial în vederea construirii de construcții industriale nepoluante  conform PUZ aprobat 
2. Aprobarea documentației de atribuire compusă din:

a) Caietul de sarcini - Anexa nr. 1;

b) Fișa de date a procedurii - Anexa nr. 2;

c) Proiectului de contract de închiriere - Anexa nr. 3;

3. Aprobarea constituirii prin dispoziția primarului, a Comisiei de licitație publică şi a Comisiei de soluționare a contestațiilor;

4. Desemnarea unui reprezentant al Consiliului Local, ca membru în Comisia de licitație.

5. Desemnarea unui reprezentant al Consiliului Local, ca membru în Comisia de soluționare a contestațiilor.

SERVICIUL BUGET CONTABILITATE,                               COMPARTIMENTUL URBANISM,
